கேள்வி: காரைச்சூரான்பட்டி பற்றி விளக்கவும்.
பதில்: காரைச்சூரான்பட்டி புதுக்கோட்டை மாவட்டம் இலுப்பூர் வட்டத்தில் உள்ள ஒரு சிற்றூர்.
கேள்வி: காரைச்சூரான்பட்டி - மருங்காபுரி தொடர்பு பற்றி நீங்கள் என்ன அறிந்துள்ளீர்கள்?
பதில்: மருங்காபுரி வீரப்பூச்சிய நாயக்கர் பிள்ளைத்தமிழ் என்னும் நூல் முதலிபட்டி ஊராட்சி அழகிய சிற்றம்பலக் கவிராயர் இயற்றினார். இப்பிள்ளைத்தமிழின் நயங்கண்ட மருங்காபுரி வீரப்பூச்சிய நாயக்கர் கண்ணமங்கலப்பட்டி, காரைச் சூரான்பட்டி ஆகிய ஊர்களைச் சருவமானியமாக அழகிய சிற்றம்பலக்கவிராயருக்கு வழங்கினார். இச்செய்தியைக் கீழ்க்காணும் பாடலும் உறுதிப்படுத்துகிறது "திருவள ரிந்திரன் வீரப்பூச்சய சாமி யெங் கோன் பொருணிறை பிள்ளைத் தமிழ்ப்பிர பந்தம் புகன்றதற்காய் அருள்கொள் சிற்றம்பல வாணர்க்குக் காரைச் சூரான்பட்டியும் வருகண்ண மங்கலப் பட்டியு மீய்ந்தனன் வாழியவே' (ஓலைநாயகன், கல்வெட்டு, காலாண்டிதழ், ப-21)
கேள்வி: காரைச்சூரான்பட்டி - புதுக்கோட்டை தொடர்பு பற்றி தகவல் சொல்.
பதில்: பின்னாளில் இவ்வூர் புதுக்கோட்டை சமஸ்தானத்துடன் இணைந்தது. இன்று வரை புதுக்கோட்டை மாவட்டத்தில் இருந்து வருகிறது. தொண்டைமான் காலத்திய முக்கிய இலக்கிய கலை வடிவங்களில் மிதிலைப்பட்டி மற்றும் காரைச்சூரான்பட்டி கவிராயர்களின் படைப்புகளும் அடக்கம் என்று Manual of Pudukkottai நூலில் தொகுப்பாசிரியர் K. R. வெங்கட்ராமய்யர் குறிப்பிடுகிறார்.
கேள்வி: காரைச்சூரான்பட்டி - உ.வே.சா வருகை குறித்து விரிவாக சொல்லுங்கள்.
பதில்: சுவடிகளை நூல்களாகப் பதிப்பிக்கும் பணியில் இருந்த தமிழ்தாத்தா உ. வே. சாமிநாதையர் மிதிலைப்பட்டிக்கு வருகை தந்து அழகிய சிற்றம்பலக் கவிராயருடன் ஒரு வேண்டுகோள் வைத்தார். "இன்னும் இந்தப் பக்கங்களில் ஏட்டுச் சுவடிகள் கிடைக்கும் இடம் இருந்தால் சொல்லவேண்டும்" என்றார். "இங்கே அருகில் செவ்வூரில் எங்கள் உறவினர் இருக்கின்றனர் . எங்கள் பரம்பரையிலிருந்து ஒரு கிளை அங்கே போயிருக்கின்றது. அங்கும் இவற்றைப் போன்ற ஏடுகளைக் காணலாம். மற்றொரு கிளை காரைச் சூரான்பட்டியில் இருக்கிறது. இப்போது கடுங்கோடையாக இருப்பதால் அங்கே உங்களால் போவது சிரமம்" என்று கவிராயர் பதில் அளித்தார். செவ்வூர் ஊராட்சி, சிவகங்கை சென்று சுவடிகளைப் பெற்ற ஐயரவர்கள் காரைச்சூரான்பட்டிக்குத் தன் 82ஆம் அவகையில் வருகை தந்தார். கவிராயர் வீட்டில் இருந்து பின்வரும் செய்யுள்கள் கிடைத்தன. # புறத்திரட்டு ஒன்று # புல்லைக் குமரேசர் பணவிடு தூது ஒன்று புல்லைக் குமரேசர் பணவிடுதூது புதுக்கோட்டை மாவட்டம் பாலதண்டாயுதபாணிசுவாமி கோயில், குமரமலையில் உள்ள முருகக் கடவுளின் பால் பாடப்பட்டது. இதனை குருபாததாசர் என்கிற குருபாததாசர் இயற்றினார். புறத்திரட்டு பாடலில் ஆசிரியர் பெயர் தெரியவில்லை. உவேசா அவர்களின் காலம் 1855 முதல் 1942 வரை. அவருடைய 82வது வயதில் இந்த ஊருக்கு வந்தார். அப்படிப் பார்க்கையில் இந்த நிகழ்வு 1937 ஆம் ஆண்டு நிகழ்ந்திருக்கவேண்டும். பகுப்பு:புதுக்கோட்டை மாவட்டத்திலுள்ள கிராமங்கள்